Legend of Halemano. 255 



Au mai ana kona aloha i o'u nei, 



I kuu ike ole ia Lihue kela aina nana i ka lani, 



Kuhi ae la no ia waena he kai e. 



Auwe kuu wahine e ! 



Kiekie ke ku a Kaala i luna, 



He poo anu ia na ke kehau, 



He hau ka makani halihah ala; 



Ke linoa mai la e ka Waikoloa, 



Ke huli nei o Pulee ia'u la. 



Auwe kuu wahine e ! 



Kiola o Halemano i ke kilu, a pa i ka pahu, helu aono. L,alau hou o Halemano i 

 ke kilu a paa i ka lima, oli hou : 



Na pua i Halemano ka'u aloha, 



Ua nahu a kikepa ia e ka manu, 



Hele mai ke ala me ke onaona, 



Noho mai la ka maikai ka nani o Malama e ! 



Malamalama loko o'u e noho nei, 



Akaaka loko i ka ike a ke aloha, 



O aloha au, o maliu mai oe, 



Auwe kuu wahine e ! 



Kuu wahine mai na pali Koolau, 



Pali kui mauka, makai o ke ala, 



Ala hele ke aloha na ka waimaka. 



Kuu wahine hoi e, hoi mai ! 



Pehi aku la o Halemano i ke kilu a pa i ka pahu, helu mai la ka helu ai, o ka hiku 

 ia. Lalau hou no o Halemano i ke kilu a paa i ka lima. Nana aku o Halemano ia Kike- 

 kaala a pau ia, huli ae la ia a nana ia Kamalalawalu, kulou iho la a kaka ae la ka lima, 

 i ka waimaka, a ano wale mai la no ka noho ana me ka wahine i ka nahele o Moelana, 

 ma Kekele i Koolaupoko, Oahu. Nolaila, oli aku la ia: 



Wela Koolau i na keiki uwe anu, 



Kuu aina kaikua e noho ai, 



A kuu hoa e noho la i ka lai, 



I walea i ka ua Kanikoo o Heeia, 



I ka ua poai lau awa o Moelana 



Me he keiki makua ole la ka hone, 



Ka hoolaau i kuu kino e, 



Ka elele waha ole a ka manao. 



Kuu wahine hoi e, hoi mai. 



Pela no ka hana ana a Halemano, a hiki i na ai eo, he umikuniamalima, eo ae la o 

 Kikekaala ia Halemano, makaukau ka hoi o Halemano ma i ka hale e moe ai, no ka 

 hooko i ka laua pili. Ia wa, lele o Kamalalawalu e aumeume ia Halemano, aka, ua lele 



